স্টাফ রিপোর্টার ॥ ঢাকা-সিলেট মহাসড়কের আলামিন সিএনজি গ্যাস পাম্প থেকে একটি নোহা গাড়িসহ দুই মাদক ব্যবসায়ীকে আটক করেছে ডিবি পুলিশ। এ সময় নিষিদ্ধ ৫০ পিস ইয়াবা ট্যাবলেট ও ৩৫ হাজার টাকা জব্দ করা হয়। আটককৃতরা হল, চুনারুঘাট উপজেলার রাণীকোট গ্রামের মৃত আব্দুর রউফের পুত্র শামীম (২৫) ও পৌর এলাকার বড়াইল গ্রামের আব্দুস সমেদের পুত্র হানিফ উল্লা (৪৫)। গতকাল শুক্রবার রাত ৯টায় ডিবি পুলিশের এসআই সুদ্বিপ রায় ও ইকবাল বাহারের নেতৃত্বে একদল পুলিশ তাদের আটক করে। এ সময় একটি নোহা (ঢাকা মেট্রো-ট-১৪-০৫৫৯) জব্দ করা হয়।